Návrh 

na zrušenie a zmenu niektorých úloh z uznesení vlády SR uložených podpredsedovi vlády a ministrovi školstva

1.

Číslo uznesenia/zo dňa:	431 z 23. 6. 1998
Názov uznesenia:	k správe o priebehu a výsledkoch oficiálnej návštevy predsedu vlády Slovenskej republiky Vladimíra Mečiara v Ruskej federácii v dňoch 27. a 28. mája 1998

Predkladateľ:	ministerka zahraničných vecí
Číslo uznesenia:	B.12.
Znenie úlohy:	každoročne zabezpečiť prostriedky na financovanie učiteľa slovenského jazyka a výučby slovenčiny v škole rusko-slovenského priateľstva na Bratislavskej ulici v Moskve podľa požiadaviek ruskej strany

Termín úlohy:	do 31. augusta 1998 a každoročne

Odôvodnenie zrušenia:	Výučba slovenského jazyka v škole rusko-slovenského priateľstva na Bratislavskej ulici v Moskve je podľa požiadaviek ruskej strany od roku 2003 zabezpečovaná Ministerstvom školstva SR vyslanou lektorkou slovenského jazyka a literatúry, pôsobiacou na Moskovskej štátnej univerzite M.V. Lomonosova v Moskve. Potrebu výučby slovenského jazyka na uvedenej škole v zmysle požiadaviek ruskej strany sleduje a zabezpečuje Ministerstvo školstva SR v rámci svojej vecnej príslušnosti. Z uvedeného dôvodu nie je potrebné túto úlohu ďalej sledovať a navrhujeme ju zrušiť.

2.

Číslo uznesenia/zo dňa:	799 z 4. 11. 1997 
Názov uznesenia: 	k správe o zasadnutí Koordinačného výboru pre otázky zdravotne postihnutých občanov Slovenskej republiky z 25. júna 1997

Predkladateľ:			ministerka práce, sociálnych vecí a rodiny	
Číslo úlohy: 			B.4.						
Znenie úlohy:	zabezpečovať tvorbu a vydávanie učebníc, študijných textov a školských pomôcok vo forme podľa individuálnych potrieb žiaka alebo študenta so zrakovým postihnutím; predložiť písomnú správu o realizácii uznesenia ministerke práce, sociálnych vecí a rodiny - predsedníčke Koordinačného výboru pre otázky zdravotne postihnutých občanov Slovenskej republiky 
Termín úlohy:			každoročne k 30. júnu

Odôvodnenie zrušenia:	Koordinačný výbor pre otázky zdravotne postihnutých občanov SR zanikol. Problematikou občanov so zdravotným postihnutím sa v súčasnosti zaoberá Rada vlády pre problematiku občanov so zdravotným postihnutím. Obsah úlohy, ktorú navrhujeme zrušiť sa premieta v opatreniach Národného programu rozvoja životných podmienok občanov so zdravotným postihnutím vo všetkých oblastiach života. Úloha B.4. uznesenia vlády SR č. 799 zo 4. 11. 1997 je vzhľadom na opatrenia uvedeného Národného programu duplicitná a v časti „predložiť písomnú správu predsedníčke  Koordinačného výboru pre otázky zdravotne postihnutých občanov Slovenskej republiky“ nerealizovateľná.

3.  

Číslo uznesenia/zo dňa:	318 z 11. 4. 2001 
Názov uznesenia:	ku Koncepcii orientácie vecného zamerania výskumu Slovenskej akadémie vied

Predkladateľ:			minister školstva	
Číslo úlohy:			B.1.
Znenie úlohy:	v spolupráci s predsedom Slovenskej akadémie vied vypracovávať a predkladať na rokovanie vlády výročnú správu o činnosti Slovenskej akadémie vied zameranú na plnenie vecnej orientácie výskumu

Termín úlohy: 		do 31. 5. 2002 a každoročne

Odôvodnenie zrušenia:	Úloha je duplicitná. V zmysle v § 12 ods. 15 zákona č. 133/2002 Z. z. o Slovenskej akadémii vied bola táto úloha presne definovaná.

4. 

Číslo uznesenia/zo dňa:	1067 z 13. 11. 2003 
Názov uznesenia:	k financovaniu praktickej výučby študentov lekárskych a zdravotníckych študijných odborov na klinických pracoviskách v zdravotníckych zariadeniach

Predkladateľ:			minister zdravotníctva a minister školstva
Číslo úlohy:			B.4. 
Znenie úlohy:	vykonať zúčtovanie pridelených prostriedkov a kontrolu použitia prostriedkov v súlade s ustanoveniami zmluvy
	
Termín úlohy: 		vždy po skončení semestra

Odôvodnenie zrušenia:	V roku 2004 boli finančné prostriedky na financovanie nákladov zdravotníckych zariadení súvisiacich so zabezpečením praktickej výučby študentov lekárskych a zdravotníckych študijných odborov na klinických pracoviskách vyčlenené vládou nad rámec dotácie pre vysoké školy a ich osobitný odpočet bol opodstatnený.
Od roku 2005 sú finančné prostriedky na financovanie nákladov zdravotníckych zariadení súvisiacich so zabezpečením praktickej výučby na klinických pracoviskách súčasťou dotácie pre vysoké školy. Sú zahrnuté v dotačnej zmluve vysokých škôl ako jedno z viacerých špecifík a kontrola ich použitia je v zmysle dotačnej zmluvy zabezpečená iným spôsobom. 
Ministerstvo poskytuje v rámci účelovo určenej dotácie z prvku 0771602 príspevok na zabezpečenie praktickej výučby študentov lekárskych a zdravotníckych študijných odborov vo výučbových zariadeniach verejných vysokých škôl v zdravotníckych zariadeniach (na klinických pracoviskách). Tieto finančné prostriedky sú poskytnuté zálohovo na letný a zimný semester v závislosti od predpokladaného počtu študentov, ktorí budú vykonávať v príslušnom semestri praktickú výučbu, od jej rozsahu a náročnosti. Verejná vysoká škola, resp. jej fakulta poskytuje tieto finančné prostriedky zdravotníckemu zariadeniu v súlade s § 35 ods. 1 písm. c) zákona podľa zmluvy uzatvorenej na základe verejného obstarávania. Príspevok podlieha zúčtovaniu za každý semester podľa počtu hodín praktickej výučby. Údaje k zúčtovaniu poskytne verejná vysoká škola za letný semester do 30.6.2006 a za zimný semester do 30.11.2006. V prípade, že nebudú dodržané stanovené termíny, nebudú verejnej vysokej škole poskytnuté ďalšie finančné prostriedky.
Z vyššie uvedeného dôvodu nie je potrebné a efektívne vykonávať osobitné vyhodnocovanie.

5.

Číslo uznesenia/zo dňa:	1201 zo 17. 12. 2003 
Názov uznesenia:	ku koncepcii rozvoja štátnych archívov zriadených Ministerstvom vnútra SR podľa zákona č. 395/2002 Z. z. o archívoch a registratúrach a o doplnení niektorých zákonov do roku 2010 (s výhľadom do roku 2015)

Predkladateľ:			minister vnútra
Číslo úlohy:			B.2. 
Znenie úlohy:	poveruje v spolupráci s ministrom vnútra a ministrom kultúry koordinovať prípravu projektu zjednotenia systematického výskumu archívnych dokumentov k dejinám Slovenska a Slovákov v archívoch v zahraničí uskutočňovaného výskumnými a vedeckými pracoviskami z prostriedkov štátneho rozpočtu

Termín úlohy: 	do 31. 12. 2005 – zmena termínu schválená predsedom vlády SR do 30. 6. 2007

Odôvodnenie zmeny 
gestora:	Ministerstvo školstva SR žiada zrušiť úlohu z dôvodu, že nie je potrebné koordinovať a zjednocovať systematický výskum archívnych dokumentov v dejinách Slovenska, nakoľko každá organizácia výskumu a vývoja v SR môže na základe svojho slobodného rozhodnutia realizovať výskum ak na to má finančné prostriedky (Ústava SR zaručuje slobodu vedeckého bádania).
Ministerstvo školstva SR požiadalo o zmenu termínu predsedu vlády SR, ktorý súhlasil listom č. 4531/2/2006/KPV OSV z  29. 5. 2006  so zmenou termínu plnenia úlohy do 30. 6. 2007.

6.

Číslo uznesenia/zo dňa:	1201 zo 17. 12. 2003 
Názov uznesenia:	ku koncepcii rozvoja štátnych archívov zriadených Ministerstvom vnútra SR podľa zákona č. 395/2002 Z. z. o archívoch a registratúrach a o doplnení niektorých zákonov do roku 2010 (s výhľadom do roku 2015)

Predkladateľ:			minister vnútra
Číslo úlohy:			C.7.
Znenie úlohy:	predložiť na rokovanie vlády návrh na vytvorenie pracoviska pre výskum archívnych dokumentov v Tajnom vatikánskom archíve, Apoštolskej vatikánskej knižnici a archívoch ďalších cirkevných inštitúcií, ktorí bude nadväzovať na činnosť Slovenského historického ústavu v Ríme

Termín úlohy: 	do 31. 12. 2005 – zmena termínu schválená predsedom vlády SR do 30. 6. 2007

Odôvodnenie zmeny 
gestora:	Ministerstvo školstva SR žiada zrušiť úlohu z dôvodu nealokovania finančných prostriedkov na vytvorenie pracoviska pre výskum archívnych dokumentov v Tajnom vatikánskom archíve, Apoštolskej vatikánskej knižnici a archívoch ďalších cirkevných inštitúcií v jeho rozpočtovej kapitole. 
Ministerstvo školstva SR požiadalo o zmenu termínu predsedu vlády SR, ktorý súhlasil listom č. 4531/2/2006/KPV OSV z  29. 5. 2006  so zmenou termínu plnenia úlohy do 30. 6. 2007.

7. 

Číslo uznesenia/zo dňa:	563 zo 16. 6. 2004 
Názov uznesenia:		k správe o činnosti Slovenskej akadémie vied za rok 2003

Predkladateľ:			minister školstva
Číslo úlohy:			B.1.
Znenie úlohy:	v súlade s programovým vyhlásením vlády, Lisabonským dohovorom a seminárom ministrov v Dubline sledovať výdavky na výskum ako jeden z ukazovateľov pri zostavovaní návrhu štátneho rozpočtu

Termín úlohy:	 		priebežne

Odôvodnenie zrušenia:	Úlohu navrhujeme zrušiť z dôvodu ustanovenia povinnosti „sledovať výdavky na výskum ako jeden z ukazovateľov pri zostavovaní štátneho rozpočtu“ v § 22 zákona č. 172/2005 Z. z. o organizácii štátnej podpory výskumu a vývoja sa vypracováva „Národný program rozvoja vedy a techniky“. Úloha zadaná v tomto uznesení vlády SR v roku 2004 je duplicitná s povinnosťou vyplývajúcou z  vyššieuvedeného zákona schváleného v roku 2005.

8. 
 
Číslo uznesenia/zo dňa:	45 z 19. 1. 2005 
Názov uznesenia:	k správe o priebehu a výsledkoch rokovania Európskej rady, Brusel, 16. a 17. decembra 2004

Predkladateľ:			minister zahraničných vecí
Číslo úlohy:			B.1.
Znenie úlohy:	analyzovať závery zasadnutia Európskej rady konanej 16. a 17. decembra 2004 v Bruseli a aplikovať ich v podmienkach rezortov

Termín úlohy: 		priebežne

Odôvodnenie zrušenia:	Závery zasadnutia Európskej rady (16. a 17. decembra 2004) sa netýkajú oblasti pôsobenia Ministerstva školstva SR. Z tohto dôvodu navrhujeme zrušiť sledovanie tejto úlohy.

9. 

Číslo uznesenia/zo dňa:	177  z  2. 3. 2005 
Názov uznesenia:	k návrhu opatrení Ministerstva školstva SR na odstránenie nedostatkov zistených v Správe o stave dodržiavania finančnej disciplíny pri poskytovaní a použití dotácií v rezorte pôdohospodárstva a v oblasti školstva a športu a návrhu opatrení na zlepšenie kontrolnej činnosti rezortov 

Predkladateľ:			minister školstva
Číslo úlohy:	B. 1.
Znenie úlohy:	zabezpečiť realizáciu opatrení na odstránenie nedostatkov uvedených v správe Ministerstva financií SR a opatrení na zlepšenie finančného riadenia a kontroly procesu poskytovania dotácií a ich použitia.

Termín úlohy: 		bez termínu

Odôvodnenie zrušenia:	Na základe kontrolných zistení MF SR bol ministrom školstva prijatý príkaz ministra č. 9/2005-I, v ktorom boli prijaté opatrenia pre sekciu štátnej starostlivosti o šport. Následne bola zaslaná správa o splnení opatrení na MF SR dňa 15.6.2005. Následné finančné kontroly zabezpečuje odbor kontroly ministerstva v súlade so zameraním kontrolnej činnosti na rok 2006 a svojich kapacitných možností. Úloha sa priebežne zabezpečuje a plní aj vecne príslušnými sekciami a odbormi Ministerstva školstva SR. Tieto priebežne zabezpečuje kontrolu zmlúv z hľadiska ich obsahovej a vecnej stránky, vrátane kontroly zúčtovaní predkladaných jednotlivými organizáciami. MŠ SR vydalo Smernicu č 18/2006-I z 5. 5. 2006, ktorou sa mení a dopĺňa Smernica č. 13/2004-I z 25. 5. 2004 o poskytovaní dotácií v pôsobnosti Ministerstva školstva SR pod č. CD-2006-142/349-I:sekr., čím aj po stránke legislatívnej je úloha splnená. Z uvedeného dôvodu navrhujeme úlohu zrušiť.

10. 

Číslo uznesenia/zo dňa:	226 z 30. 3. 2005 
Názov uznesenia:	k návrhu predbežného stanoviska SR k návrhom nariadení Európskej komisie k štrukturálnym fondom a Kohéznemu fondu

Predkladateľ:			minister výstavby a regionálneho rozvoja
Číslo úlohy:			B.1.
Znenie úlohy:			postupovať v súlade so schváleným stanoviskom

Termín úlohy: 		priebežne

Odôvodnenie zrušenia:	Úloha bola splnená počas doby prípravy definitívnej podoby nariadení. Ministerstvo školstva SR postupovalo v zmysle úlohy. V súčasnosti sú už predmetné nariadenia schválené Európskym parlamentom a Radou EÚ a sú platné a účinné.

11. 

Číslo uznesenia/zo dňa:	400 z 18. 5. 2005  
Názov uznesenia:		k správe o pokroku pri zavádzaní programového rozpočtovania

Predkladateľ:			podpredseda vlády a minister financií
Číslo úlohy:			B.2.
Znenie úlohy:	uskutočniť prezentácie s cieľom informovať verejnosť o cieľoch v jednotlivých oblastiach a o ich väzbe na alokované finančné zdroje
Termín úlohy: 	v roku 2005 v mesiaci november, v nasledujúcich rokoch do 30 dní po predložení návrhu rozpočtu kapitoly na Ministerstvo financií SR.

Odôvodnenie zrušenia:	V Slovenskej republike sa programové rozpočtovanie začalo zavádzať v roku 2001. Ministerstvo školstva SR bolo prvým ministerstvom, ktoré vypracovalo svoj návrh rozpočtu  na rok 2002 v plnej programovej štruktúre. Správca kapitoly vykonáva monitorovanie, t.j. priebežné posudzovanie plnenia cieľov programu a merateľných ukazovateľov počas celého obdobia jeho realizácie.  Údaje z polročného monitorovania a ročného hodnotenia sa vkladajú do Rozpočtového informačného systému (RIS-u). Koncoročné hodnotenie programov je súčasťou Návrhu záverečného účtu kapitoly, ktorý je prerokovávaný vo Výbore NR SR pre vzdelanie, vedu, šport a mládež, kultúru a médiá a predkladá sa pre informáciu aj vláde SR. Všetky materiály sú sprístupnené na internetových stránkach. Z vyššie uvedených dôvodov navrhujeme túto úlohu nevyhodnocovať.

12. 

Číslo uznesenia/zo dňa:	557 z 13. 7.  2005
Názov uznesenia:	k návrhu stratégie konkurencieschopnosti Slovenskej republiky do roku 2010 – Akčné plány

Predkladateľ:	podpredseda vlády a minister financií
Číslo úlohy:	B.1. a B.2.
Znenie úlohy:	v časti I. Akčný plán Vzdelávanie a zamestnanosť, bod 5. Vypracovanie nového modelu práce s nadanými žiakmi a jeho zavedenie do praxe
-	spustenie informačných predmetových portálov pre žiakov a učiteľov

Termín úlohy:			do 31. 8. 2006
	
Odôvodnenie zrušenia:	Spusteniu informačných predmetových portálov pre žiakov a učiteľov malo predchádzať vypísanie výzvy na spravovanie a vytváranie portálov rozvoja nadania, na vznik centier rozvoja nadania a na prácu  s nadanou mládežou na stredných (z ESF) a základných školách (mimo ESF), ktorá je viazaná na prijatie Koncepcie rozvoja nadanej a talentovanej mládeže, ktorá bude schválená v decembri 2006. Úloha vypísania výzvy bola zrušená uznesením vlády SR č. 876 z 18. 10. 2006. V súčasnom období nie sú vyčlenené finančné prostriedky na spustenie informačných predmetových portálov pre žiakov a učiteľov. Úloha sa premietne do znenia návrhu zákona o výchove a vzdelávaní, ktorý bude predložený na rokovanie vlády SR v decembri 2007.

13. 

Číslo uznesenia/zo dňa:	557 z 13. 7.  2005
Názov uznesenia:	k návrhu stratégie konkurencieschopnosti Slovenskej republiky do roku 2010 – Akčné plány

Predkladateľ:	podpredseda vlády a minister financií
Číslo úlohy:	B.1. a B.2.
Znenie úlohy:	v časti I. Akčný plán Vzdelávanie a zamestnanosť, bod 5. Vypracovanie nového modelu práce s nadanými žiakmi a jeho zavedenie do praxe
-	vznik prvých centier rozvoja nadania

Termín úlohy:			do 31. 8. 2006
	
Odôvodnenie zrušenia:	Vznik prvých centier rozvoja nadania malo predchádzať vypísanie výzvy na spravovanie a vytváranie portálov rozvoja nadania, na vznik centier rozvoja nadania a na prácu  s nadanou mládežou na stredných (z ESF) a základných školách (mimo ESF), ktorá je viazaná na prijatie Koncepcie rozvoja nadanej a talentovanej mládeže, ktorá bude schválená v decembri 2006. Úloha vypísania výzvy bola zrušená uznesením vlády SR č. 876 z 18. 10. 2006. V súčasnom období nie sú vyčlenené finančné prostriedky na vznik prvých centier rozvoja nadania. Úloha sa premietne do znenia návrhu zákona o výchove a vzdelávaní, ktorý bude predložený na rokovanie vlády SR v decembri 2007.

14.

Číslo uznesenia/zo dňa:	557 z 13. júla 2005
Názov uznesenia:	k návrhu stratégie konkurencieschopnosti Slovenskej republiky do roku 2010 – Akčné plány

Predkladateľ:	podpredseda vlády a minister financií
Číslo úlohy:	B.1. a B.2.
Znenie novej úlohy:	v časti I. Akčný plán Vzdelávanie a zamestnanosť, bod 6. Vypracovanie systému celoživotného vzdelávania pedagogických zamestnancov 
- návrh zákona o zamestnancoch v školstve

Termín úlohy:			do 30. 3. 2008

Odôvodnenie:	Navrhujeme doplniť v časti I. Akčný plán Vzdelávanie a zamestnanosť, bod 6. Vypracovanie systému celoživotného vzdelávania pedagogických zamestnancov  novú úlohu - návrh zákona o zamestnancoch v školstve. V predošlom návrhu zákona o výchove a vzdelávaní bola v kapitole osem rozpracovaná problematika pedagogických zamestnancov, ktorá sa v súlade s Programovým vyhlásením vlády SR na roky 2006 až 2010 zadefinovala ako príprava zákona o postavení pedagogických zamestnancov a nepedagogických zamestnancov škôl. Z tohto dôvodu navrhujeme vypracovanie zákona o zamestnancoch v školstve.

15.

Číslo uznesenia/zo dňa:	692 zo 14. 9. 2005 
Názov uznesenia:	k správe o realizácii Národného programu rozvoja životných podmienok občanov so zdravotným postihnutím vo všetkých oblastiach života za rok 2004 vrátane opatrení na rok 2005 

Predkladateľ:			minister práce, sociálnych vecí a rodiny
Číslo úlohy:			B.1/6.3.3.
Znenie úlohy:	účelovo viazať finančné prostriedky pre potreby špeciálneho školstva a integrovaného vzdelávania v rozpočtoch KŠÚ každoročne, v súlade s prípravou štátneho rozpočtu

Termín úlohy: 		každoročná, v súlade s prípravou štátneho rozpočtu

Odôvodnenie zrušenia:	Zostavovanie rozpočtu regionálneho školstva (vrátane rozpočtu pre špeciálne školy) upravuje zákon č. 597/2003 Z.z. o financovaní základných škôl, stredných škôl a školských zariadení v znení neskorších predpisov. V zmysle § 4 ods. 1 tohto zákona rozpis finančných prostriedkov  na kalendárny rok vychádza z normatívne určených objemov pre jednotlivé školy (mzdový a prevádzkový normatív). Finančné prostriedky, ktoré nemožno zohľadniť v normatíve sa školám prideľujú podľa § 4 ods. 12 až 16 ako účelovo nenormatívne finančné prostriedky. Predmetný zákon týmto spôsobom rieši aj financovanie špeciálneho školstva. Pri tvorbe rozpočtu špeciálnych škôl  sú zvýšené náklady zohľadnené samostatnými normatívmi.
Z vyššie uvedeného vyplýva, že MŠ SR už pri príprave rozpočtu zabezpečuje finančné prostriedky podľa samostatných normatívov aj pre špeciálne školstvo, preto sa javí ako nepotrebné riešiť túto úlohu uznesením vlády SR a preto navrhujeme predmetnú úlohu zrušiť.